इसी जुनून के चलते और अपने पिता को श्रद्धांजलि देने के इरादे से सुनील ने स्वदेश मेन्यू प्लानर के नाम से एक एप्लीकेशन के निर्माण का फैसला किया। उन्होंने इसे माध्यम से एक ऐसे मंच को तैयार करने की परिकल्पना की जिसपर लोग अपनी डाइट प्लान को अपलोड कर सकते हैं औश्र फिर इसके बाद डाइटीशियन उनकी जांच करके उन्हें सुधार सकते हैं। उन्होंने इस एप्लीकेशन को मात्र दो महीने के अल्प समय में ही तैयार कर दिया लेकिन दुर्भाग्य से छः महीने तक उनकी इस निःशुल्क एप्लीकेशन पर किसी ने ध्यान भी देना गवारा नहीं समझा।